**ЗАКОН**

**O ИЗМЈЕНАМА И ДОПУНАМА ЗАКОНА О ШТРАЈКУ**

### Члан 1.

У Закону о штрајку („Службени гласник Републике Српске“, број 111/08), у члану 1. у ставу 1. послије ријечи: „права“ додају се ријечи: „и интереса“.

Став 2. мијења се и гласи:

„Штрајк је организовани прекид рада, који се може организовати у привредном друштву, установи и код другог правног лица или предузетника (у даљем тексту: послодавац).“

У ставу 3. ријечи: „грани или дјелатности“ замјењују се ријечима: „подручју, области или грани“.

### Члан 2.

У члану 4. у ставу 1. послије ријечи: „репрезентативног“ ријеч: „већинског“ брише се, као и у цијелом тексту Закона у одговарајућем падежу.

Став 3. мијења се и гласи:

„Одлуку о ступању у штрајк или штрајк упозорења у подручју, области или грани доноси надлежни орган синдиката којем је утврђена репрезентативност у том подручју, области или грани.“

У ставу 4. послије ријечи: „синдиката“ додају су ријечи: „на нивоу“.

### Члан 3.

У члану 6. став 2. мијења се и гласи:

„Одлука о ступању у штрајк у подручју, области или грани доставља се репрезентативном удружењу послодаваца у том подручју, области или грани, односно Влади Републике Српске, уколико се штрајк организује у подручјима, односно областима или гранама у оквиру подручја:

а) О – Јавна управа и одбрана; обавезно социјално осигурање,

б) Р – Образовање и

в) Q – Дјелатности здравствене заштите и социјалног рада, у складу са прописом којим се уређује класификација дјелатности.“

У ставу 3. послије ријечи: „послодаваца“ додају се ријечи: „на нивоу“.

Члан 4.

У члану 7. став 2. мијења се и гласи:

„Ако се спор не ријеши у року од осам дана од почетка штрајка, стране у спору могу позвати да у рјешавању спора учествује представник органа Републике и представници репрезентативне организације синдиката на нивоу Републике ако синдикат није организатор штрајка, представници репрезентативног удружења послодаваца на нивоу Републике, као и стручњаци из појединих области, или могу изнијети спор пред посебно тијело за мирење, у складу са законом којим се уређује мирно рјешавање радних спорова.“

У ставу 3. послије ријечи: „арбитражу“ додаје се запета и ријечи: „у складу са законом којим се уређује мирно рјешавање радних спорова“.

### Члан 5.

Члан 8. брише се.

Члан 6.

Члан 14. брише се.

Члан 7.

Члан 20. мијења се и гласи:

„Инспекцијски надзор над примјеном овог закона врши Републичка управа за инспекцијске послове, у складу са законом којим се уређују инспекцијски послови.“

Члан 8.

У члану 23. у ставу 1. у тачки а) и члану 24. ставу 1. тачки б) ријечи: „и члан 14. ст. 1. и 2.“ бришу се.

### Члан 9.

Овај закон ступа на снагу осмог дана од дана објављивања у „Службеном гласнику Републике Српске”.

Број: 02/1-021-239/20 ПРЕДСЈЕДНИК

Датум: 3. март 2020. године НАРОДНЕ СКУПШТИНЕ

Недељко Чубриловић